Hortus zoologicus
Hortus zoologicus sive virid(i)arium zoologicum (a verbo Graeco ζῷον 'animal') est magnum opus plerumque paradisi instar instructum, ut ibi publice varia animalia monstrentur. Zoologici praecipue ii horti tantum appellantur, qui ratione scientifica gubernantur. Tales horti hodie toto orbe terrarum sunt plus quam 1000, quorum circiter 80 centesimae in urbibus inveniuntur. Horti zoologici studiis, otio et animalium tutelae (ut puta fetura animalium rarorum) sunt; quod autem hortorum adversarii variis causis maxime infitiantur.